Mandag blev Aalborg officielt udnævnt som værtsby for Melodi Grand Prix og MGP. Det skete ved et pressemøde i Aalborg Kongres- og Kulturcenter, hvor grand prix værten Felix Smith og en række DR-folk var til stede, for at markere at Aalborg for femte gang skal huse det danske Melodi Grand Prix. - Vi vil jo gerne vende tilbage til de steder, hvor vi ved at det bliver en succes, og det har det jo været de gange vi har været i Aalborg tidligere, siger Felix Smith. Ligesom det var tilfældet i 2010, da grand prix'et sidst var i Aalborg, bliver det Gigantium, der skal danne rammen om arrangementet.
Aalborg skal være vært for både Melodi Grand Prix og børnenes MGP i januar 2012.